Fundargerðir æskulýðs - og íþróttanefndar 01.10.07 Fundur æskulýðs - og íþróttanefndar Vopnafjarðarhrepps - 01. október 2007 , haldinn í Miklagarði kl. 12.10 Formaður bauð fundarmenn velkomna til fundar og óskaði eftir að breyting yrði gerð á dagskrá fundar , að 1. mál verði fært aftur sem síðasti liður , var það samþykkt samhljóða . Var síðan gengið til dagskrár . 1. mál : Vallarmál – Bréf Einars Björns Kristbergssonar , f. h. stjórnar Ungm.fél. Einherja , dags. 03. september sl. , til sveitarstjórnar tekið fyrir . Málið rætt og nefndarfólk almennt sammála um að málaflokkurinn , íþrótta - og æskulýðsmál , verði tekin til nánari skoðunar . Bókun æskulýðs - og íþróttanefndar er svofelld : Æskulýðs - og íþróttanefnd þakkar bréfritara góðar ábendingar . Nefndin tekur undir að úttektar er þörf og hvetur til að stjórn sveitarfélagsins marki sér skýra stefnu varðandi uppbyggingu íþróttamannvirkja sveitarfélagsins , s . s . íþrótta - og golfvallar , sundlaugar o . fl . Vinna verði hafin hið fyrsta en ljóst er að forgangsraða verður verkefnum í tíma - og útgjaldaröð . Samþykkt samhljóða . 2. mál : Önnur mál . a ) Selárdalslaug . Tekið til umræðu sú ömurlega umgengni sem sundlaug samfélagsins sætir helgi eftir helgi á sama tíma og nemendur grunnskólans stunda þar skólasund sitt . Ljóst er að aðgerða er þörf og hvetur nefndin sveitarstjórn að taka með verðugum hætti á málinu , áður en til stórslyss kemur . b ) Selárdalslaug . Æskulýðs - og íþróttanefnd vill koma því á framfæri að aðgengi sundlaugar er með þeim hætti að ekki er sæmandi . Tröppuþrep sem að sundlauginni liggja eru hættuleg orðin , líta illa út og hafa löngu lokið hlutverki sínu . c ) Ljósalampar íþróttahúss . Æskulýðs - og íþróttanefnd ítrekar þá tillögu að í ljósalampa íþróttahússins fari ekki börn yngri en 16 ára . 3. mál : Starf íþrótta - og tómstundarfulltrúa Vopnafjarðarhrepps . – Auglýst í dagblöðum og sjónvarpsdagskrá , sbr. meðfylgjandi . Undir þessum lið vék formaður af fundi ( kl. 13 ) þar eð málið snerti hann persónulega . Gerði síðan Magnús Már nánar grein fyrir málinu en Gísli Arnar Gíslason var einn umsækjandi um hið auglýsta starf . Í máli Magnúsar , er lagði fyrir nefndarfólk umsókn Gísla Arnars , dags. 27. september sl. , kom fram að höfuðstyrkur umsækjanda væri mikil reynsla af félagsstarfsemi ýmis konar , hefði sýnt dugnað í starfi sínu fyrir Einherja og hugmyndaauðgi ; hann kynni á stjórnsýsluna eftir áralanga reynslu innan hennar og hvað þjálfun ungmenna áhrærir hefur umsækjandi alla möguleika á að auka þekkingu sína , sem er nokkur fyrir . Mestu varðar að hann eigi við krakkana vinsamleg samskipti er byggi á gagnkvæmri virðingu . Umsóknin síðan til umræðu , að henni lokinni var málið afgreitt með jákvæðum hætti og mælir nefndin með ráðningu . Samþykkt samhljóða . Fleira ekki gert og fundi slitið kl. 13.15 . Mætt til fundar : Gísli Arnar Gíslason , Kristín Hrönn Reynisdóttir , Linda Björk Stefánsdóttir , Hrafnhildur Helgadóttir , Ester Rósa Halldórsdóttir og Magnús Már Þorvaldsson .